Държавен вестник, бр. 55, 2025 г., стр. 25

БРОЙ  55	
Д Ъ Р Ж А В Е Н  В Е С Т Н И К 	
СТР.  25   
Г л а в а  V I I
ЗАКЛЮЧИТЕЛНИ РАЗПОРЕДБИ
Член 19
До датата, на която настоящата конвенция 
влиза в сила в съответствие с разпоредбите на 
член 21, тя остава отворена за подписване от 
името на всяка държава, която към тази дата е 
член на Организацията на обединените нации 
или на някоя от специализираните агенции.
Член 20
1. Настоящата конвенция подлежи на рати­
фикация от подписалите я държави в съответ­
ствие с техните конституционни процедури.
2. Инструментите за ратификация се де­
позират в Междунационалната организация 
за гражданско въздухоплаване.
Член 21
1. Веднага щом дванадесет от подписалите 
я държави депозират своите инструменти за 
ратификация на настоящата конвенция, тя 
влиза в сила между тях на деветдесетия ден 
след датата на депозиране на дванадесетия 
ратификационен инструмент. Тя влиза в сила 
за всяка държава, която я ратифицира след 
това на деветдесетия ден след депозирането 
на инструмента си за ратификация.
2. Веднага след влизането в сила на нас­
тоящата конвенция тя се регистрира при 
Генералния секретар на Организацията на 
обединените нации от Международната орга­
низация за гражданско въздухоплаване.
Член 22
1. След влизането си в сила настоящата 
конвенция е отворена за присъединяване на 
всяка държава — член на Организацията на 
обединените нации или на някоя от специа­
лизираните агенции.
2. Присъединяването на дадена държава се 
извършва чрез депозиране на инструмент за 
присъединяване в Международната организа­
ция за гражданско въздухоплаване и влиза в 
сила на деветдесетия ден след датата на това 
депозиране.
Член 23
1. Всяка договаряща държава може да 
денонсира настоящата конвенция чрез но­
тификация, адресирана до Международната 
организация за гражданско въздухоплаване.
2. Денонсирането влиза в сила шест месеца 
след датата на получаване от Международната 
организация за гражданско въздухоплаване 
на нотификацията за денонсиране.
Член 24
1. Всеки спор между две или повече до­
говарящи държави относно тълкуването или 
прилагането на настоящата конвенция, който 
не може да бъде уреден чрез преговори, се 
отнася, по искане на една от тях, до арбитраж. 
Ако в срок от шест месеца от датата на ис­
кането за арбитраж страните не могат да се 
споразумеят за организацията на арбитража, 
всяка от тези страни може да отнесе спора до 
Международния съд по искане в съответствие 
със статута на Съда.
2. Всяка държава може при подписването 
или ратифицирането на настоящата конвенция 
или присъединяването към нея да декларира, 
че не се счита за обвързана от предходния 
параграф. Останалите договарящи държави 
не са обвързани от предходния параграф по 
отношение на която и да е договаряща дър­
жава, която е направила такава резерва.
3. Всяка договаряща държава, която е на­
правила резерва в съответствие с предходния 
параграф, може по всяко време да оттегли 
тази резерва, като уведоми Международната 
организация за гражданско въздухоплаване.
Член 25
С изключение на предвиденото в член 24, 
не може да се прави резерва по отношение 
на настоящата конвенция.
Член 26
Международната организация за граждан­
ско въздухоплаване уведомява всички държа­
ви – членки на Организацията на обединените 
нации или на някоя от специализираните 
агенции:
1) за всяко подписване на настоящата 
конвенция и датата на подписването є;
2) за депозирането на всеки инструмент 
за ратификация или присъединяване и 
датата му;
3) за датата на влизане в сила на настояща­
та конвенция в съответствие с член 21, 
параграф 1;
4) за получаването на нотификация за 
денонсиране и датата на получаване; 
както и
5) за получаването на всяка декларация 
или нотификация, направена съгласно 
член 24, и датата на получаването є.
В доказателство на гореизложеното долу­
подписаните упълномощени представители 
подписаха настоящата конвенция.
Съставена в Токио на четиринадесети сеп­
тември хиляда деветстотин шестдесет и трета 
година в три автентични текста, изготвени на 
английски, френски и испански език.
Настоящата конвенция се депозира в 
Международната организация за граждан­
ско въздухоплаване, в която в съответствие 
с член 19 остава отворена за подписване и 
посочената организация изпраща заверени 
копия от нея на всички държави – членки на 
Организацията на обединените нации или на 
която и да е специализирана агенция.
3724